Boblekammer

Boblekammer er en beholder fylt med gjennomsiktig væske (vanligvis flytende hydrogen) som er overopphetet, dvs. med en temperatur rett over kokepunktet. Det benyttes til å oppdage elektrisk ladede partikler som ferdes gjennom det. Kammeret ble oppfunnet i 1952 av Donald A. Glaser, som fikk Nobelprisen i fysikk i 1960.

En anekdote forteller at Glaser var inspirert av bobler i et glass med øl. I et intervju i 2006 benekter han imidlertid at det var bakgrunnen for oppfinnelsen, selv om han eksperimenterte med øl som væske i de tidlige utgavene av kammeret.

 Eksterne lenker 
  Generell informasjon

Kategori:Partikkelfysikk
Kategori:Detektorer